b'\n_START_ARTICLE_\nAtspaudas (Masters of Horror)\n_START_SECTION_\nSiu\xc5\xbeetas\n_START_PARAGRAPH_\nKristoferis (Billy Drago), Viktorijos epochos amerikie\xc4\x8di\xc5\xb3 \xc5\xbeurnalistas, keliauja po Japonij\xc4\x85 ie\xc5\xa1kodamas Komomo \xe2\x80\x93 prarastos merginos, kuriai kadaise pa\xc5\xbead\xc4\x97j\xc4\x99s i\xc5\xa1vaduoti i\xc5\xa1 prostitucijos ir pasiimti \xc4\xaf Amerik\xc4\x85. Atvyk\xc4\x99s \xc4\xaf sal\xc4\x85, kurioje egzistuoja vien vie\xc5\xa1namiai, prostitut\xc4\x97s ir j\xc5\xb3 suteneriai, Kristoferis susipa\xc5\xbe\xc4\xafsta su sifilitike savadautoja. \xc5\xa0i ne\xc5\xbeino nieko apie Komomo, ta\xc4\x8diau kadangi Kristoferiui reikia ka\xc5\xbekur pernakvoti, jis apsistoja jos vie\xc5\xa1namyje. Ten susitinka su mergina bjauriai su\xc5\xbealotu veidu, skirta jam nak\xc4\x8diai. Mergina papasakoja, kad Komomo anks\xc4\x8diau \xc4\x8dia gyveno, ta\xc4\x8diau nesulaukusi savo meil\xc4\x97s pasikor\xc4\x97. Skandindamas li\xc5\xabdes\xc4\xaf sak\xc4\x97je, Kristoferis pra\xc5\xa1o merginos papasakoti daugiau, ir \xc5\xa1i papasakoja jam tris vienas u\xc5\xbe kit\xc4\x85 baisesnius tos pa\xc4\x8dios istorijos variantus (nes po pirm\xc5\xb3 dviej\xc5\xb3 pasakojim\xc5\xb3 Kristoferis nujau\xc4\x8dia, kad ji ka\xc5\xbek\xc4\x85 nutyl\xc4\x97jo). \xc5\xa0ios istorijos implikuoja, kad Kristoferis yra netiesiogiai kaltas d\xc4\x97l Komomo mirties ir taip pat d\xc4\x97l savo sesers mirties. Eidamas i\xc5\xa1 proto, jis nu\xc5\xa1auna mergin\xc4\x85, kuri po mirties pavirsta \xc4\xaf Komomo, ta\xc4\x8diau nebeai\xc5\xa1ku, ar tai vyksta i\xc5\xa1 ties\xc5\xb3, ar tik i\xc5\xa1prot\xc4\x97jusio Kristoferio vaizduot\xc4\x97je. Filmas baigiasi kadrais, kur Kristoferis s\xc4\x97di Japonijos kal\xc4\x97jimo vienut\xc4\x97je u\xc5\xbe \xc5\xbemog\xc5\xbeudyst\xc4\x99, ir jam nuolat vaidenasi vaiduokliai \xe2\x80\x93 jo sesuo, Komomo bei k\xc5\xabdikis po aborto.'